CELEX: 32016R0606
Language: sk
Date: 2016-04-19 00:00:00
Title: Vykonávacie nariadenie Komisie (EÚ) 2016/606 z 19. apríla 2016, ktorým sa uzatvára verejná súťaž na nákup sušeného odstredeného mlieka v rámci verejnej intervencie otvorenej vykonávacím nariadením (EÚ) 2016/482

20.4.2016   
            
            
               SK
            
            
               Úradný vestník Európskej únie
            
            
               L 104/14
            
         VYKONÁVACIE NARIADENIE KOMISIE (EÚ) 2016/606
   z 19. apríla 2016,
   ktorým sa uzatvára verejná súťaž na nákup sušeného odstredeného mlieka v rámci verejnej intervencie otvorenej vykonávacím nariadením (EÚ) 2016/482
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (1), a najmä na jeho článok 3 ods. 6,
   keďže:
   
               (1)
            
            
               Vykonávacím nariadením Komisie (EÚ) 2016/482 (2) sa vyhlásila verejná súťaž na nákup sušeného odstredeného mlieka, keďže kvantitatívne obmedzenie vo výške 109 000 ton stanovené v článku 3 ods. 1 písm. c) nariadenia (EÚ) č. 1370/2013 na nákup sušeného odstredeného mlieka za pevne stanovenú cenu v rámci verejnej intervencie bolo prekročené.
            
         
               (2)
            
            
               Druhým pododsekom článku 3 ods. 1 nariadenia (EÚ) č. 1370/2013 vloženým nariadením Rady (EÚ) 2016/591 (3) sa zvýšili kvantitatívne obmedzenia uplatniteľné na nákup masla a sušeného odstredeného mlieka za pevne stanovenú cenu v roku 2016 od 20. apríla 2016.
            
         
               (3)
            
            
               Je preto vhodné uzatvoriť verejnú súťaž vyhlásenú vykonávacím nariadením (EÚ) 2016/482 a pokračovať v nákupe sušeného odstredeného mlieka za pevne stanovenú cenu v rámci verejnej intervencie, kým sa nedosiahnu zvýšené kvantitatívne obmedzenia.
            
         
               (4)
            
            
               Keďže intervenčné agentúry musia bezodkladne po uverejnení tohto nariadenia informovať ponúkajúcich o uzatvorení verejnej súťaže, toto nariadenie by malo nadobudnúť účinnosť dňom jeho uverejnenia v Úradnom vestníku Európskej únie,
            
         PRIJALA TOTO NARIADENIE:
   Článok 1
   Uzatvorenie verejnej súťaže
   Verejná súťaž vyhlásená vykonávacím nariadením (EÚ) 2016/482 sa týmto uzatvára.
   Článok 2
   Nadobudnutie účinnosti
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2016
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 346, 20.12.2013, s. 12.
   
      (2)  Vykonávacie nariadenie Komisie (EÚ) 2016/482 z 1. apríla 2016, ktorým sa uzatvára intervenčný nákup sušeného odstredeného mlieka za pevne stanovenú cenu v intervenčnom období končiacom 30. septembrom 2016 a ktorým sa vyhlasuje verejná súťaž na nákup (Ú. v. EÚ L 87, 2.4.2016, s. 26).
   
      (3)  Nariadenie Rady (EÚ) 2016/591, z 15. apríla 2016, ktorým sa mení nariadenie Rady (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami, pokiaľ ide o kvantitatívne obmedzenia pre výkup masla a sušeného odstredeného (Ú. v. EÚ L 103, 19.4.2016, s. 3).